<b>ד"א לפי שמצינו לרז"ל,</b> שאמרו <small>(נדרים ח:)</small> אין גיהנם לעתיד לבא אלא הקב"ה מוציא חמה מנרתיקה כו' שנאמר <small>(מלאכי ג יט)</small> ולהט אותם היום הבא. והיום היינו השמש, אבל בצדיקים כתיב <small>(שם ג כ)</small> וזרחה לכם יראי שמש צדקה ומרפא בכנפיה. לכך נאמר היום ברכה וקללה מן גלגל היומי תמשך ברכה וקללה כי בהאי עלמא שכר מצוה ליכא. ולכך נתן סימן אחרי דרך מבוא השמש וגו' בפסוק זה נתן סימנים ומצרים יותר מן המוכר שדהו, ודרך מבא השמש למה לי אלא שבא לרמוז שעיקר קבלת השכר והעונש ע"י מבוא השמש.

